প্রতিষ্ঠার পর ১২ বছর পেরিয়ে গেলেও এখন পর্যন্ত পরিবহণ সংকটে ভুগছেন দেশের ২৬তম পাবলিক বিশ্ববিদ্যালয়ের শিক্ষার্থীরা। সম্প্রতি বিশ্ববিদ্যালয়ের পরিবহণ ব্যবস্থা যেন হয়ে পড়েছে অনিয়মের ভাগাড়। শিক্ষার্থীদের যাতায়াতের জন্য ব্যবহৃত বেশিরভাগ বাসই ফিটনেসবিহীন অবস্থায় রাস্তায় চলাচল করছে। এসব ফিটনেসবিহীন বাসের সংখ্যাও শিক্ষার্থীদের পরিবহণ সুবিধা মেটানোর জন্য যথেষ্ট নয়। এছাড়া অভিযোগ রয়েছে বাসচালকদের অনিয়মের ব্যাপারেও।